Държавен вестник, бр. 46, 2010 г., стр. 45

БРОЙ  46	
Д Ъ Р Ж А В Е Н  В Е С Т Н И К 	
СТР.  45  
на културна ценност, стават собственост на 
лицето, което я притежава/на музея, в чиито 
фондове тя е инвентирана. 
(2) Повторното използване на материалите 
по ал. 1 се допуска единствено за изработване 
на реплики и става със съгласието на собстве­
ника на културната ценност/директора, в чиито 
фондове тя е инвентирана, и след сключване на 
възмезден договор се извършва при спазване 
на изискванията на чл. 4, ал. 2 – 5.
(3) След изработването на регламентирания 
брой копия съгласно чл. 3, ал. 3 – 5 материалите 
по ал. 1 се унищожават. 
(4) Унищожаването на материалите по 
ал. 1 се документира с протокол, съставен от 
комисия, назначена от директора/лицето, което 
представлява музея. 
(5) Протоколът се съставя в два екземпля­
ра – по един за музея и за Министерството 
на културата. 
Чл. 15. Разрешенията за копия и реплики на 
културни ценности със световно или национално 
значение или национално богатство се вписват 
в регистрите по чл. 68 и по чл. 102 ЗКН.
Раздел ІV
Условия и ред за възпроизвеждане на културна 
ценност, която не е с категория световно или 
национално значение или не е национално 
богатство, в копие и реплика
Чл. 16. Копия и реплики на културни цен­
ности, които не са от световно или национално 
значение и не са национално богатство, се 
изработват само след съгласие от собственика 
на културната ценност, а на музейни културни 
ценности – от директора на съответния музей. 
Отношенията със собственика, съответно музея, 
се уреждат с възмезден договор.
Чл. 17. (1) Културните ценности по чл. 13 
се възпроизвеждат в копие и реплика от музе­
ите или от юридически и физически лица след 
сключване на възмезден договор със собственика 
на културната ценност или с директора на музея, 
в чиито фондове е вписана музейната ценност.
(2) Договорът задължително съдържа:
1. цел и предназначение на копието или 
репликата;
2. брой на копията или репликите;
3. размер на репликата съгласно чл. 4, ал. 1;
4. права и отговорности на страните;
5. техника на изпълнение на репликата;
6. размер на възнаграждението.
Чл. 18. Размерът на възнаграждението в 
договорите по чл. 17 не следва да бъде по-ни­
сък от 0,1 % от застрахователната стойност на 
културната ценност, определена от експертна 
комисия, назначена със заповед на министъра 
на културата.
Чл. 19. Частни музеи, вписани по реда на 
ЗКН, не могат да искат разрешение за изработ­
ване на копие на културна ценност по чл. 177, 
ал. 2 и не могат да сключват договор по реда 
на чл. 177, ал. 1 ЗКН.
Раздел V
Условия и ред за възпроизвеждане на културна 
ценност в предмет с търговско предназначение
Чл. 20. (1) Възпроизвеждането на културна 
ценност в предмет с търговско предназначение 
се извършва въз основа на възмезден договор, 
сключен със собственика на културната ценност, 
а на музейни културни ценности – от директора 
на съответния музей.
(2) Възпроизвеждането се извършва без пряк 
контакт с оригинала на културната ценност и 
при спазване на режимите за нейното опазване.
(3) Средствата, предвидени в договора, се 
изразходват за опазване на културната ценност.
(4) Договорът задължително съдържа:
1. дейности по възпроизвеждане на култур­
ната ценност, разпространението на предмета с 
търговско предназначение и използването му;
2. условия за възпроизвеждане;
3. цели и предназначение на възпроизведе­
ния предмет; 
4. размер на договореното възнаграждение;
5. брой на произведените предмети с тър­
говско предназначение за срока на действие 
на договора;
6. поемане на отговорност, че възпроизвеж­
дането ще бъде извършено в съответствие с 
целите на Закона за културното наследство и 
с добрите нрави;
7. описание на използваната технология. 
(5) Размерът на възнаграждението по чл. 20, 
ал. 4, т. 4 не може да бъде по-малък от пет­
надесет на сто от цената на дребно на всеки 
разпространен предмет с търговско предназна­
чение, който възпроизвежда културна ценност.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Документация“ на недвижима културна 
ценност е отразяване в графично, фото-, циф­
рово или друго изображение на културната 
ценност, придружено с обяснителна записка 
и предоставящо информация за нейната да­
тировка, оригинална структура и актуално 
състояние, достатъчна, за да бъде изработено 
копие или реплика. Документациите се изготвят 
в съответствие с глава 23 от Наредба № 4 от 
2001 г. на МРРБ за обхвата и съдържанието на 
инвестиционните проекти (обн., ДВ, бр. 51 от 
2001 г.; изм., бр. 85 и 96 от 2009 г.). 
2. „Калъп“ е средство за размножаване на 
културна ценност чрез неин отпечатък в негатив. 
3. „Матрица“ е средство за размножаване 
на движима културна ценност чрез неин отпе­
чатък в позитив.